Dominican lippu

Dominican lippu on Karibianmerellä sijaitsevan Dominican saarivaltion tunnus vaakunan, moton ja kansallislaulun ohella. Lippu otettiin käyttöön 3. marraskuuta 1978, joskin siihen on tehty pieniä muutoksia vuosina 1981, 1988 ja 1990. Vihreä pohjaväri symboloi maan kasvillisuutta. Lipun risti kuvaa kristinuskoa ja sen kolme väriä kolminaisuutta. Ristin värit symboloivat maataloutta ja aurinkoa (keltainen), jokia ja vesistöjä (valkoinen) ja orjakauppaa (musta). Punainen ympyrä symboloi sosiaalista oikeudenmukaisuutta ja kymmenen tähteä kuvaavat Dominican kymmentä aluetta (Saint Luke, Saint Mark, Saint George, Saint Paul, Saint Joseph, Saint Peter, Saint Andrew, Saint David, Saint Patrick ja Saint John). Lipun erikoisuus on siinä kuvattu Dominican kansallislintu, keisariamatsonipapukaija. Kiljunen, Kimmo 2004. Valtiot ja liput, s. 485–486. Helsinki: Kustannusosakeyhtiö Otava. 

Dominican ja Nicaraguan liput ovat maailman ainoat liput, joissa on violettia.

 Aiemmat liput 

 Lähteet 

Lippu
Luokka:Valtioiden liput